Nog 'n verdagte gesoek vir regeringskantoordiefstal | Maroela Media
Die verdagte wat gesoek word. Foto: Die Valke
Brig. Hangwani Mulaudzi, woordvoerder van die Valke, het gesê 'n groep mans, vermoedelik 'n bende, het op 26 Desember by die SSA-kantoor ingebreek en die geld uit 'n kluis gesteel. Die diefstal is eers die volgende dag ontdek.
Twee verdagtes is reeds in verband met die rooftog vasgetrek en hulle het Dinsdag in die hof verskyn waar die saak uitgestel is.
"'n Aansienlike beloning word aangebied vir enigiemand wat die polisie 'n wenk kan gee oor waar hierdie man homself bevind," het Mulaudzi gesê.
"Die publiek word gemaan om nie die man te probeer aankeer nie, aangesien hy as gevaarlik beskou word. Enigiemand met meer inligting word versoek om kol. Tolie Vreugdengburg by 082 451 7226, of kol. Makasela Nkuna by 082 565 8506 te kontak."
Naby watter voorstede moet mens uitkyk? Hy lyk nes enige werkende voorstedeling?
Hoe de joos het hul by die wagte en veiligheidsopset verby gekom???!
Kan iemand asseblief verduidelik wat R17m in buitelandse valuta in 'n regerings brandkluis soek en hoe veilig is die staatsveiligheids agentskap dat 'n gewone dief toegang verkry en die kluis oopbreek sonder dat daar iewers 'n alarm afgaan. Klink vir my eerder na 'n "inside job"
Ja nee vra ek ook. Hulle moes hulp gehad het. Dis 'n ID foto seker met geen naam nie. Naamloos gebore.
Soos jy se waar begin mens soek?
Ja en so gaan dit aan!! Gaan my verstand te bowe dat hulle wegkom met soveel geld. Geen alarm…geen sekuriteit….lyk vir my ook soos n inside job soos al die ander gebeure ook….raak nou n lekker TREND in SA.
Ek wonder of die kluis ooit oopgebreek is. Dit is meer wasrskynlik dat dit oopgesluit is. Die gebou behoort ook 'n alarmstelsel te hê wat netjies gedeaktiveer is. Dit kan net 'n "inside job" wees.